Quin és el tema principal d'aquest text?
L'extinció del Permià-Triàsic (abreujada P-Tr) o extinció permiana fou una extinció massiva que es produí fa aproximadament 252 milions d'anys i marca el límit entre els períodes geològics Permià i Triàsic. Es tracta de la major extinció de la història de la Terra, amb la desaparició d'un 81% de les espècies marines i un 70% de les espècies de vertebrats terrestres. És igualment l'única extinció massiva coneguda d'insectes. Es calcula que desaparegueren un 57% de totes les famílies i un 83% dels gèneres. A causa de l'enorme pèrdua de biodiversitat, la vida a la Terra trigà molt més temps (fins a 10 milions d'anys) a recuperar-se que després d'altres extincions. S'ha descrit aquest esdeveniment com «la mare de totes les extincions massives».Encara es discuteix el patró de l'extinció, car estudis diferents suggereixen que hi pogué haver entre una i tres onades diferents. S'han proposat diversos mecanismes per explicar aquestes onades. El pic inicial probablement fou degut a un canvi climàtic gradual, mentre que els pics posteriors s'han atribuït a un esdeveniment catastròfic. Els possibles canvis graduals que haurien desembocat en el primer pic inclouen fluctuacions en el nivell del mar, anòxia, una major aridesa i alteracions del flux dels corrents oceànics com a resultat del canvi climàtic. Entre les causes potencials dels pics posteriors hi ha un impacte meteòric, un augment del vulcanisme i l'alliberament sobtat d'hidrats de metà del fons marí.
El text tracta sobre ecologia.